Pitaonɨ — Nionɨ Jisasɨ Kiraisoyá wáí̵ wurɨmeiarɨŋá wonɨrɨnɨ . Nionɨ payí̵ rɨna ámá mɨ dáŋí̵yí̵nénɨŋí̵ imónɨgí̵áyí̵né nánɨ — Seyí̵né éí̵ nɨmiamoro pɨropenɨsí̵ xegí̵ yoí̵ Podasɨyɨ rɨnɨŋí̵yo ŋwearo Garesia rɨnɨŋí̵yo ŋwearo Kapadosa rɨnɨŋí̵yo ŋwearo Esia rɨnɨŋí̵yo ŋwearo Bitinia rɨnɨŋí̵yo ŋwearo egí̵áyí̵nérɨnɨ . Seyí̵né nánɨ payí̵ rɨna nɨrɨrɨ eaarɨŋɨnɨ . Seyí̵né Jisasɨ Kiraiso rɨŋí̵pimɨ xɨxenɨ xí̵dɨpí̵rɨ nánɨ ero o ragí̵ yoxáí̵pámɨ nɨperí̵ná puŋí̵pɨ tí̵nɨ igí̵ánɨŋí̵ nɨseaeámoirí̵ná segí̵ í̵wí̵ yarɨgí̵ápɨ yokwarɨmí̵ seainɨ nánɨ erɨ ení̵a nánɨ ápo Gorɨxo xegí̵ kwíyí̵pɨ seaaínɨŋí̵yo dánɨ nionɨyáyí̵ imóní̵í̵rɨxɨnɨrɨ xegí̵ nɨjí̵á xámɨ xwí̵á rɨrí sɨnɨ mimónɨŋáná imónɨŋí̵pɨ tí̵nɨ xɨxenɨ í̵á yɨyamɨxɨmí̵ seaiŋí̵yí̵nérɨnɨ . “ O wá ayá wí seaiwianɨrɨ nɨwayɨrónɨro ŋweapí̵rɨ nánɨ ayá wí seaiirɨ éwɨnɨgɨnɨ . ” nimónarɨnɨ .
